Εάν κάποιος έχει αυξημένο κίνδυνο εμφάνισης υπέρτασης συνίσταται να ακολουθήσει κάποια προληπτικά μέτρα, προκειμένου να μειώσει την πιθανότητα εμφάνισης αυτής.
Προσθήκη υγιεινών τροφών στην διατροφή του, όπως η κατανάλωση περισσότερων από 7 μερίδων από φρούτα και λαχανικά κάθε μέρα.
Αλλαγή των αναλογιών του γεύματος, έτσι ώστε η σαλάτα να είναι το κύριο συστατικό του γεύματος, ενώ οι ζωικές πρωτεΐνες να είναι σε μικρές ποσότητες ως συνοδευτικό.
Κατανάλωση λιγότερων σακχάρων, αποφεύγοντας τροφές που φέρουν πρόσθετα περιττά σάκχαρα, όπως τα έτοιμα φαγητά, τα δημητριακά κ.α.
Συγκεκριμένοι στόχοι για τη μείωση του σωματικού βάρους, αποτελούμενοι από μικρά, ρεαλιστικά  βήματα. Για παράδειγμα, αρχικά το άτομο μπορεί να επιλέξει να ασκηθεί μια ώρα περισσότερο απ' ότι ασκείται τώρα και όταν μπορεί να ακολουθήσει το πρόγραμμα αυτό με ευκολία να προσθέσει ακόμα μια ώρα.
Τακτικός έλεγχος της αρτηριακής πίεσης, αυτό μπορεί να γίνει είτε με τακτικές επισκέψεις στον ιατρό είτε στο σπίτι εάν το άτομο μπορεί να αγοράσει και να χρησιμοποιήσει ένα πιεσόμετρο. Με αυτόν τον τρόπο επιτυγχάνεται έγκαιρη διάγνωση και αντιμετώπιση της νόσου.